SPALI เด้ง 5% หลังราคารูด 4 วันติด โบรกฯชี้เทคนิคขาขึ้น ลุ้นทดสอบแนวต้าน 19 บ.
SPALI เด้ง 5% หลังราคารูด 4 วันติด โบรกฯชี้เทคนิคขาขึ้น ลุ้นทดสอบแนวต้าน 19 บ. ล่าสุด ณ เวลา 15.06 น. อยู่ที่ 18.90 บาท บวก 0.90 บาท หรือ 5% สูงสุดที่ 18.90 บาท ต่ำสุดที่ 18.10 บาท ด้วยมูลค่าซื้อขาย 190.73 ล้านบาท
14 ธ.ค. 2561

ผู้สื่อข่าวรายงานว่า ราคาหุ้น บริษัท ศุภาลัย จำกัด (มหาชน) หรือ SPALI ล่าสุด ณ เวลา 15.06 น. อยู่ที่ 18.90 บาท บวก 0.90 บาท หรือ 5% สูงสุดที่ 18.90 บาท ต่ำสุดที่ 18.10 บาท ด้วยมูลค่าซื้อขาย 190.73 ล้านบาท

ทั้งนี้ ราคาหุ้น SPALI ปรับตัวขึ้นหลังราคาหุ้นปรับตัวลง 4 วันติด นับตั้งแต่ราคาหุ้นอยู่ที่ระดับ 20.10 บาท เมื่อวันที่ 6 ธ.ค.2561
ด้าน บล.เอเอสแอล ระบุในบทวิเคราะห์ว่า SPALI มีสัญญาณเทคนิคเป็นบวก โดยแท่งเทียนปรับตัวขึ้นยืนเหนือขอบล่าง Bollinger band ได้มั่นคงเป็นสัญญาณบวกว่ามีโอกาสจบแนวโน้มขาลง ขณะที่ RSI และ Slow stoc. แกว่งตัวขึ้นที่มีโอกาสออกจาก oversold zone เป็นโมเมนตัวบวกต่อแนวโน้มราคา ประเมินแนวรับ 18.30 / 18 บาท แนวต้าน  19 / 19.50 บาท และ Cut loss ต่ำกว่า 18 บาท